**-สำเนา-**

**บันทึกการประชุมสภาองค์การบริหารส่วนตำบลกระเบื้องนอก**

**สมัยประชุมสมัยสามัญ สมัยที่ ๓ ครั้งที่ ๑ ประจำปี พ.ศ. ๒๕๖๑**

**วันที่ ๖ เดือน สิงหาคม พ.ศ. ๒๕๖๑ เวลา ๐๘.๓๐ น.**

**ณ ห้องประชุมสภาองค์การบริหารส่วนตำบลกระเบื้องนอก**

**\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายนพรัตน์ จานดี | ประธานสภาฯ | นพรัตน์ จานดี |  |
| ๒ | นายธนาธิป รินไธสง | รองประธานสภาฯ | ธนาธิป รินไธสง |  |
| ๓ | นายปราชญา เหมหาชาติ | เลขานุการสภาฯ | ปราชญา เหมหาชาติ |  |
| ๔ | นางอวยพร โค้งอาภาส | ส.อบต.หมู่ที่ ๑ | อวยพร โค้งอาภาส |  |
| ๕ | นายคำผิน ดีไว | ส.อบต.หมู่ที่ ๒ | คำผิน ดีไว |  |
| ๖ | นายสังคม พลแสน | ส.อบต.หมู่ที่ ๒ | สังคม พลแสน |  |
| ๗ | นางสาวกรวรรณ พงษ์ภักดี | ส.อบต.หมู่ที่ ๓ | กรวรรณ พงษ์ภักดี |  |
| ๘ | นายวิวัฒน์ ศรีชาคำ | ส.อบต.หมู่ที่ ๔ | วิวัฒน์ ศรีชาคำ |  |
| ๙ | นายสัญญา เอื้อไธสง | ส.อบต.หมู่ที่ ๕ | สัญญา เอื้อไธสง |  |
| ๑๐ | นางปราณี มั่นคง | ส.อบต.หมู่ที่ ๖ | ปราณี มั่นคง |  |
| ๑๑ | นางสิรินภากร อือตระกูล | ส.อบต.หมู่ที่ ๖ | สิรินภากร อือตระกูล |  |
| ๑๒ | นางอุ่นเรือน พลสงคราม | ส.อบต.หมู่ที่ ๗ | อุ่นเรือน พลสงคราม |  |
| ๑๓ | นางบังอร คล้ายคลึงมี | ส.อบต.หมู่ที่ ๗ | บังอร คล้ายคลึงมี |  |
| ๑๔ | นางลาวัลย์ กิติสกนธ์ | ส.อบต.หมู่ที่ ๘ | ลาวัณย์ กิติสกนธ์ |  |
| ๑๕ | นางละอองศรี มนกา | ส.อบต.หมู่ที่ ๘ | ละอองศรี มนกา |  |
| ๑๖ | นายสัย ทองทาบ | ส.อบต.หมู่ที่ ๙ | สัย ทองทาบ |  |
| ๑๗ | นายเชาว์ พึ่งน้ำ | ส.อบต.หมู่ที่ ๙ | เชาว์ พึ่งน้ำ |  |
| ๑๘ | นายสมพงษ์ ยินดี | ส.อบต.หมู่ที่ ๑๑ | สมพงษ์ ยินดี |  |
| ๑๙ | นายตี่ ช่างจันทึก | ส.อบต.หมู่ที่ ๑๑ | ตี่ ช่างจันทึก |  |
| ๒๐ | นายเกียรติศักดิ์ ศิริกำเนิด | ส.อบต.หมู่ที่ ๑๓ | เกียรติศักดิ์ ศิริกำเนิด |  |
| ๒๑ | นางสมประสงค์ สิงห์ทอง | ส.อบต.หมู่ที่ ๑๓ | สมประสงค์ สิงห์ทอง |  |

**- ๒ -**

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายมีชัย มุ่งลา | นายก อบต. | มีชัย มุ่งลา |  |
| ๒ | นายเสกสรร ฉวีวงศ์ | รองนายก อบต. | เสกสรร ฉวีวงศ์ |  |
| ๓ | นางณิชชา พลายงาม | เลขานุการนายก อบต. | ณิชชา พลายงาม |  |
| ๔ | นายณัฐชัย บุตรสำราญ | หัวหน้าสำนักปลัด | ณัฐชัย บุตรสำราญ |  |
| ๕ | นายฉัตรมงคล มั่นคง | ผู้อำนวยการกองช่าง | ฉัตรมงคล มั่นคง |  |
| ๖ | นางทิพย์ประภา พันธุ์เหล็ก | นักพัฒนาชุมชน | ทิพย์ประภา พันธุ์เหล็ก |  |
| ๗ | นายชัยภัทร พัฒนะแสง | นักวิเคราะห์นโยบายฯ | ชัยภัทร พัฒนะแสง |  |
| ๘ | นายณัฐชา พลดงนอก | เจ้าพนักงานธุรการ | ณัฐชา พลดงนอก |  |

**เริ่มประชุมเวลา ๐๘.๓๐ น.**

เมื่อที่ประชุมพร้อม เลขานุการได้ตรวจนับองค์ประชุมสภาครบองค์ประชุม จึงแจ้งให้สมาชิกสภาเข้าห้องประชุม เลขานุการสภาได้เชิญประธานสภาองค์การบริหารส่วนตำบลกระเบื้องนอก นายนพรัตน์ จานดี กล่าวเปิดประชุมและดำเนินการตามระเบียบวาระการประชุม ดังนี้

**ระเบียบวาระที่ ๑ เรื่อง ประธานแจ้งให้ที่ประชุมทราบ**

**ประธานสภาฯ** การจัดกิจกรรมเฉลิมพระเกียรติสมเด็จพระนางเจ้าสิริกิติต์ พระบรมราชินีนาถ

**นายนพรัตน์ จานดี** ในรัชกาลที่ ๙ เนื่องในโอกาสวันเฉลิมพระชนมพรรษา ๘๖ พรรษา ๑๒ สิงหาคม ๒๕๖๑

เนื่องในโอกาสมหามงคล จึงขอเชิญข้าราชการ ประชาชน หน่วยงานภาครัฐ ภาคเอกชน

รวมทั้งประดับพระฉายาลักษณ์สมเด็จพระนางเจ้าสิริกิติต์ พระบรมราชินีนาถ ในรัชกาลที่ ๙ และให้ประดับธงชาติไทยคู่กับธงอักษรพระนามาภิไธย สก. ตามอาคารสถานที่ของหน่วยงานต่าง ๆ และตามบ้านเรือนประชาชน พร้อมทั้งจัดให้มีสถานที่ลงนามถวายพระพรชัยมงคลในหน่วยงานของรัฐ กิจกรรมมีดังนี้

**ภาคเช้า** เริ่มตั้งแต่เวลา ๐๗.๐๐ น. มีการตักบาตรข้าวสาร อาหารแห้ง และทำกิจกรรมถวายพระพรทำความดีตามหน่วยงานต่าง ๆ

**ภาคค่ำ** มีการลงนามถวายพระพร และถวายพานพุ่มเงิน-พุ่มทอง เริ่มตั้งแต่เวลา ๑๗.๐๐ น. ข้าราชการแต่งกายชุดปกติขาว ประชาชนทั่วไปชุดไทยโทนสีฟ้า จึงขอเชิญชวนพนักงานส่วนตำบล พนักงานจ้าง เข้าร่วมกิจกรรมทั้งภาคเช้าและภาคค่ำ

- ๓ -

- โครงการสร้างเสริมความจงรักภักดีต่อสถาบัน บำบัดทุกข์ บำรุงสุข สร้างรอยยิ้มให้ประชาชน ประจำปี ๒๕๖๑ สืบเนื่องจากจังหวัดนครราชสีมาได้กำหนดแผนปฏิบัติงานตามโครงการดังกล่าวขึ้นในวันที่ ๒๖ สิงหาคม ๒๕๖๑ ณ อบต.ละหานปลาค้าว หมู่ที่ ๒ ตำบลละหานปลาค้าว อำเภอเมืองยาง จังหวัดนครราชสีมา

- โครงการชุมชนท่องเที่ยว OTOP นวัตวิถีในเขตอำเภอเมืองยาง โดยในเขตตำบลกระเบื้องนอกได้กำหนดที่บ้านเขว้า หมู่ที่ ๑๐ โดยมีเป้าหมายการอบรมดังนี้

๑. วันที่ ๑๖ สิงหาคม ๒๕๖๑ มีการอบรมเรื่องยาเสพติด

๒. วันที่ ๑๗-๑๘ สิงหาคม ๒๕๖๑ มีการอบรมเรื่องอาหารพื้นบ้าน

๓. วันที่ ๒๕-๒๖ สิงหาคม ๒๕๖๑ มีการอบรมเรื่องผลิตภัณฑ์

สินค้า OTOP

- โครงการปลูกป่าเฉลิมพระเกียรติ สืบเนื่องมาจาก วันที่ ๑๒ สิงหาคม ๒๕๖๑

ทางอำเภอเมืองยางร่วมกับจิตอาสาทำความดีมีโครงการปลูกป่าเฉลิมพระเกียรติที่หนองละหานจาน หมู่ที ๓ บ้านโนนบ้านเก่า ดังนั้น เวลา ๑๐.๓๐ น. จึงขอเชิญชวนสมาชิก อบต. ผู้บริหาร และพนักงานส่วนตำบล พนักงานจ้าง ร่วมกิจกรรมดังกล่าวโดยสวมเสื้อจิตอาสาและเสื้อสีฟ้า

- เรื่องขอขอบคุณคณะผู้บริหาร สมาชิก อบต. และพนักงานส่วนตำบล พนักงานจ้าง ที่ร่วมกิจกรรมจิตอาสาทำความดีปราบปรามยุงลาย ที่ อบต.กระเบื้องนอกร่วมกับ อสม. กำนัน ผู้ใหญ่บ้าน นักเรียน นักศึกษา ร่วมจัดกิจกรรมขึ้นในวันที่ ๒๘ กรกฎาคม ๒๕๖๑ ณ โรงเรียนกระเบื้องนอกพิทยาคม

- เรื่องขอขอบคุณคณะผู้บริหาร สมาชิก อบต. พนักงานส่วนตำบล และพนักงานจ้างที่ร่วมกิจกรรมปลูกป่าเฉลิมพระเกียรติ บริเวณ ๒ ข้างทางบ้านเขว้า หมู่ที่ ๑๐ จำนวน ๒๐๐ ต้น

- การปรับปรุงบ้านที่อยู่อาศัยผู้สูงอายุที่มีภาวะพึ่งพิงของนางหนูรอง พูลสวัสดิ์ หมู่ที่ ๘ บ้านโนนงูเหลือม โดย อบต.กระเบื้องนอกได้ทำโครงการของบจากกองทุนฟื้นฟูสมรรถภาพจังหวัดนครราชสีมา ได้รับการจัดสรรงบมาเป็นที่เรียบร้อยและอยู่ระหว่างการดำเนินการก่อสร้าง และต้องขอบคุณท่านผู้นำ สมาชิก อบต. ที่ได้ร่วมให้กำลังใจและบริจาคสิ่งของให้กับนางหนูรอง พูลสวัสดิ์

- เรื่องระเบียบการใช้รถยนต์ส่วนกลางของ อบต.กระเบื้องนอก ตามระเบียบกระทรวงมหาดไทยว่าด้วยการใช้และรักษารถยนต์ขององค์กรปกครองส่วนท้องถิ่น พ.ศ. ๒๕๔๘ คำว่า “รถส่วนกลาง” หมายความว่า รถยนต์หรือรถจักรยานยนต์ ที่จัดไว้เพื่อกิจการอันเป็นส่วนรวมขององค์กรปกครองส่วนท้องถิ่น และให้หมายความรวมถึงรถยนต์ที่ใช้ในการบริการประชาชนหรือใช้ในหน้าที่ของส่วนราชการขององค์กรปกครองส่วนท้องถิ่น เช่น รถยนต์ดับเพลิง รถยนต์บรรทุกน้ำ รถยนต์พยาบาล รถยนต์บรรทุกขยะมูลฝอยและเครื่องจักรกลต่าง ๆ

- ๔ –

การใช้รถยนต์ รถส่วนกลาง รถรับรอง ให้ใช้เพื่อกิจการอันเป็นส่วนรวมของ

องค์กรปกครองส่วนท้องถิ่น หรือเป็นประโยชน์ทางราชการ ตามหลักการท้องถิ่นเจ้ารถกำหนดขึ้น

การใช้รถยนต์ปกติให้ใช้ภายในเขตองค์กรปกครองส่วนท้องถิ่นนั้น หากจะใช้รถยนต์ออกไปปฏิบัติหน้าที่นอกเขตองค์กรปกครองส่วนท้องถิ่น ถ้าเป็นรถยนต์ส่วนกลางต้องได้รับอนุญาตเป็นหนังสือจากผู้บริหารท้องถิ่นก่อน สำหรับรถประจำตำแหน่งก็ให้อยู่ในดุลยพินิจของผู้ที่ดำรงตำแหน่งนั้น ตามที่เห็นว่าจำเป็นและเหมาะสม

การใช้รถยนต์ประจำตำแหน่งให้ใช้ในการปฏิบัติราชการในตำแหน่งหน้าที่หรือที่ได้รับมอบหมายโดยรวม หรืองานที่เกี่ยวเนื่องโดยตรงกับงานในตำแหน่งหน้าที่หรือฐานะดำรงตำแหน่งนั้นรวมตลอดถึงการใช้เพื่อการเดินทางไปและกลับระหว่างที่พักและสำนักงานและเพื่อการอื่นที่จำเป็นและเหมาะสมแก่การดำรงตำแหน่งหน้าที่ ซึ่งเป็นแนวทางการใช้รถยนต์ส่วนกลาง

**ที่ประชุม**  รับทราบ

**ระเบียบวาระที่ ๒ เรื่อง รับรองรายงานการประชุมครั้งที่แล้ว**

๒.๑ การรับรองรายงานการประชุมสมัยวิสามัญ สมัยที่ ๑ ประจำปี พ.ศ. ๒๕๖๑

เมื่อวันที่ ๒๑ เดือน กรกฎาคม พ.ศ. ๒๕๖๑

**ประธานสภาฯ**  ขอเชิญท่านกรรมการตรวจรายงานการประชุม และขอให้ชี้แจงผลการ

**นายนพรัตน์ จานดี** ตรวจสอบรายงานการประชุม

**ประธานตรวจฯ** เรียนท่านประธานสภาที่เคารพ ตามที่คณะกรรมการฯ ได้ตรวจสำเนารายงานการ

**นายเชาว์ พึ่งน้ำ** ประชุมแล้ว ปรากฏว่าไม่มีการแก้ไขเพิ่มเติม จึงขอรับรองรายงานการประชุมครับ

**ประธานสภาฯ** มีสมาชิกท่านใดจะแก้ไขเพิ่มเติมหรือไม่อย่างไร ถ้าไม่มีขอให้ที่ประชุม

**นายนพรัตน์ จานดี** รับรองต่อไป

**ที่ประชุม** มีมติรับรองรายงานการประชุมเป็นเอกฉันท์

**ประธานสภาฯ** ขอพักการประชุม ๑๐ นาที ครับ

**นายนพรัตน์ จานดี**

**ระเบียบวาระที่ ๓ เรื่อง เสนอเพื่อพิจารณา/เพื่อเห็นชอบ**

๓.๑ การพิจารณาร่างข้อบัญญัติงบประมาณรายจ่าย ประจำปีงบประมาณ

พ.ศ. ๒๕๖๒ วาระที่ ๑ วาระขั้นรับหลักการ

**ประธานสภา** ด้วยนายกองค์การบริหารส่วนตำบลกระเบื้องนอก ได้ยื่นญัตติขอให้สภา

**นายนพรัตน์ จานดี** พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๒ ขอเชิญท่านนายก อบต. ได้แถลงต่อสภาเพื่อพิจารณาต่อไปครับ

- ๕ -

**นายก อบต.** เรียนท่านประธานสภาฯ และสมาชิกสภาองค์การบริหารส่วนตำบล

**นายมีชัย มุ่งลา** กระเบื้องนอกทุกท่าน บัดนี้ถึงเวลาที่นายกองค์การบริหารส่วนตำบลกระเบื้องนอกจะได้เสนอร่างข้อบัญญัติงบประมาณรายจ่ายประจำงบประมาณ พ.ศ.๒๕๖๒ ต่อสภาองค์การบริหารส่วนตำบลอีกครั้งหนึ่ง ฉะนั้นในโอกาสนี้นายกองค์การบริหารส่วนตำบลจึงขอแถลงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการ และนโยบายการดำเนินงานในปีงบประมาณ พ.ศ. ๒๕๖๒ มีรายละเอียดดังต่อไปนี้

๑. สถานการณ์คลังในปีงบประมาณ พ.ศ.๒๕๖๑ ณ วันที่ ๑๘ กรกฎาคม

๒๕๖๑ ซึ่งมีรายละเอียดดังต่อไปนี้

๑.๑ งบประมาณรายจ่ายทั่วไป ในปีงบประมาณ .ศ. ๒๕๖๑ ณ วันที่ ๑๘ กรกฎาคม ๒๕๖๑ องค์กรปกครองส่วนท้องถิ่นมีสถานะทางการเงิน ดังนี้

๑.๑.๑ เงินฝากธนาคาร จำนวน ๓๗,๘๒๖,๐๖๓.๘๔ บาท

๑.๑.๒ เงินสะสม จำนวน ๙,๖๗๒,๕๙๘.๙๓ บาท

๑.๑.๓ เงินทุนสำรองเงินสะสม จำนวน ๑๔,๕๑๔,๕๔๓.๗๕ บาท

๑.๑.๔ รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน ๐ โครงการ

๑.๑.๕ รายการที่ได้กันเงินไว้โดยยังไม่ได้ก่อหนี้ผูกพัน จำนวน ๒ โครงการ รวม ๓,๒๑๘,๐๐๐ บาท

๑.๒ เงินกู้คงค้าง จำนวน ๐ บาท

๒. การบริหารงบประมาณ ในปีงบประมาณ ๒๕๖๑ ณ วันที่ ๑๘ กรกฎาคม ๒๕๖๑

(๑) รายรับจริง จำนวน ๓๙,๑๓๓,๔๔๙.๕๒ บาท ประกอบด้วย

- หมวดภาษีอากร จำนวน ๑๓๒,๙๒๕ บาท

- หมวดค่าธรรมเนียม ค่าปรับ และใบอนุญาต จำนวน ๕๐,๐๘๙

บาท

* หมวดรายได้จากทรัพย์สิน จำนวน ๒๘๑,๑๙๑.๘๙ บาท
* หมวดรายได้จากสาธารณูปโภคและการพาณิชย์ จำนวน ๑,๓๙๒,๙๕๖ บาท
* หมวดรายได้เบ็ดเตล็ด จำนวน ๘๐,๑๖๖ บาท
* หมวดรายได้จากทุน จำนวน ๐ บาท
* หมวดภาษีจัดสรร จำนวน ๑๔,๕๒๖,๖๖๓.๖๗ บาท
* หมวดเงินอุดหนุนทั่วไป จำนวน ๒๒,๖๖๙,๔๕๗.๙๖ บาท

- ๖ -

(๒) เงินอุดหนุนที่รัฐบาลให้โดยระบุวัตถุประสงค์ จำนวน ๗๓,๑๐๗.๙๙ บาท

(๓) รายจ่ายจริง จำนวน ๓๐,๙๘๗,๒๑๒.๔๑ บาท ประกอบด้วย

- งบกลาง จำนวน ๑๒,๑๖๓,๙๕๖.๐๑ บาท

- งบบุคลากร จำนวน ๗,๕๕๑,๗๙๙ บาท

- งบดำเนินงาน จำนวน ๔,๔๖๙,๔๘๗.๔๐ บาท

- งบลงทุน จำนวน ๔,๖๑๓,๙๗๐ บาท

- งบรายจ่ายอื่น จำนวน ๐ บาท

- งบเงินอุดหนุน จำนวน ๒,๑๘๘,๐๐๐ บาท

(๔) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน ๗๓,๑๐๗.๙๙ บาท

(๕) รายจ่ายที่จ่ายจากเงินสะสม จำนวน ๒,๐๓๙,๕๐๐ บาท

(๖) รายจ่ายที่จ่ายจากเงินทุนสำรองเงินสะสม ๐ บาท

๓. รายจ่ายตามแผนงาน

๓.๑ แผนงานบริหารงานทั่วไป จำนวน ๑๒,๗๕๖,๑๘๐ บาท

- งบบุคลากร จำนวน ๙,๒๗๓,๒๘๐ บาท

- งบดำเนินงาน จำนวน ๓,๐๖๕,๐๐๐ บาท

- งบลงทุน จำนวน ๔๑๗,๙๐๐ บาท

๓.๒ แผนงานการรักษาความสงบภายใน จำนวน ๒๐๐,๐๐๐ บาท

- งบดำเนินงาน จำนวน ๒๐๐,๐๐๐ บาท

๓.๓ แผนงานการศึกษา จำนวน ๖,๙๗๑,๒๖๐ บาท

- งบบุคลากร จำนวน ๒,๒๐๖,๙๒๐ บาท

- งบดำเนินงาน จำนวน ๒,๘๗๒,๗๔๐ บาท

- งบลงทุน จำนวน ๑๙,๖๐๐ บาท

- งบเงินอุดหนุน จำนวน ๑,๘๗๒,๐๐๐ บาท

๓.๔ แผนงานด้านสาธารณสุข จำนวน ๕๐๔,๐๐๐ บาท

- งบดำเนินงาน จำนวน ๒๔๔,๒๐๐ บาท

- เงินอุดหนุน จำนวน ๒๖๐,๐๐๐ บาท

๓.๕ แผนงานสังคมสงเคราะห์ ๑,๒๐๓,๑๖๐ บาท

- งบบุคลากร จำนวน ๙๓๒,๑๖๐ บาท

- งบดำเนินงาน จำนวน ๒๗๑,๐๐๐ บาท

๓.๖ แผนงานเคหะและชุมชน จำนวน ๗,๔๖๕,๐๒๐ บาท

- งบบุคลากร จำนวน ๒,๑๘๒,๐๒๐ บาท

- งบดำเนินงาน จำนวน ๘๕๖,๐๐๐ บาท

- งบลงทุน จำนวน ๔,๔๒๗,๐๐๐ บาท

- ๗ -

๓.๗ แผนงานสร้างความเข้มแข็งของชุมชน จำนวน ๑๐,๐๐๐

บาท

- งบดำเนินงาน จำนวน ๑๐,๐๐๐ บาท

๓.๘ แผนงานการศาสนา วัฒนธรรม และนันทนาการ จำนวน

๓๐๔,๐๐๐ บาท

- งบดำเนินงาน จำนวน ๓๐๔,๐๐๐ บาท

๓.๙ แผนงานการเกษตร จำนวน ๕๐,๐๐๐ บาท

- งบดำเนินงาน จำนวน ๕๐,๐๐๐ บาท

๓.๑๐ แผนงานการพาณิชย์ จำนวน ๘๕๔,๐๐๐ บาท

- งบดำเนินงาน จำนวน ๘๓๐,๐๐๐ บาท

- งบลงทุน จำนวน ๒๔,๐๐๐ บาท

๓.๑๑ แผนงานงบกลาง จำนวน ๑๖,๐๒๒,๓๘๐ บาท

- งบกลาง จำนวน ๑๖,๐๒๒,๓๘๐ บาท

**นายนพรัตน์ จานดี** ครับขอบคุณฝ่ายบริหารครับ ขอพักรับประทานอาหารกลางวัน

**ประธานสภาฯ** เวลา ๑๒.๐๐ น. – ๑๓.๐๐ น.

**นายนพรัตน์ จานดี** ตามที่นายกมีชัย มุ่งลา นายกองค์การบริหารส่วนตำบลกระเบื้องนอก

**ประธานสภาฯ** ได้ชี้แจงการจัดทำงบประมาณรายจ่ายประจำปีงบประมาณ พ.ศ. ๒๕๖๒ ให้ท่าน

สมาชิก อบต. ทราบ มีสมาชิกท่านใดมีข้อสงสัยหรือข้อซักถามครับ

**นายเชาว์ พึ่งน้ำ** เรียนท่านประธานสภา ท่านนายก และสมาชิก อบต. ที่เคารพทุกท่าน

**ส.อบต.หมู่ที่ ๙** ตามที่นายก อบต.ได้ชี้แจงข้อบัญญัติงบประมาณรายจ่ายประจำปี พ.ศ. ๒๕๖๒

ผมมีข้อสงสัยในหมวดค่าใช้สอยเพื่อให้มาซึ่งบริการ รายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

- ค่าใช้จ่ายในการเลือกตั้ง จำนวน ๗๕๐,๐๐๐ บาท ซึ่งในปีงบประมาณ พ.ศ. ๒๕๖๑ ได้ตั้งไว้จำนวน ๑๐๐,๐๐๐ บาท นั้น มาครั้งนี้ได้ตั้งไว้ จำนวน ๗๕๐,๐๐๐ บาท ซึ่งเป็นจำนวนมากผมว่าการเลือกตั้งจะต้องใช้งบประมาณอะไรเป็นจำนวนมาก ซึ่งในปี ๒๕๖๑ ได้ตั้งไว้เพียง ๑๐๐,๐๐๐ บาท

- ประเด็นที่ ๒ แผนงานการเกษตร ตั้งไว้ จำนวน ๕๐,๐๐๐ บาท ตรงนี้ไม่เข้าลักษณะของงานไม่ตอบโจทย์ของพี่น้องประชาชนในการทำมาหากินในพื้นที่ ซึ่งพื้นที่เราเป็นพื้นที่ทางการเกษตร

- ประเด็นที่ ๓ แผนงานเคหะและชุมชน งบลงทุนค่าที่ดินและสิ่งก่อสร้าง เป็นค่าบำรุงรักษาและปรับปรุงที่ดินและสิ่งก่อสร้าง เป็นการซ่อมแซมถนนที่ชำรุดในพื้นที่ของ อบต.กระเบื้องนอก ซึ่ง อบต.กระเบื้องนอกของเรามีทั้งหมด ๑๓ หมู่บ้าน แบ่งเฉลี่ยแล้วได้หมู่บ้านละ ๒ -๓ พันบาท ในการพัฒนา

- ๘ -

ซึ่งจะทำให้การดำเนินการไม่เป็นไปตามวัตถุประสงค์ ผมอยากให้ผู้บริหารได้ชี้แจง

ครับ

**นายมีชัย มุ่งลา** ตามที่ ส.อบต.เชาว์ พึ่งน้ำ ได้มีข้อสงสัยนั้นผมจะมอบให้เจ้าหน้าที่

**นายก อบต.** งบประมาณท่านปลัด อบต.ได้ชี้แจงในที่ประชุม

**นายปราชญา เหมหาชาติ** เรียนท่านประธานสภา ท่านนายก อบต. และสมาชิก อบต. ที่เคารพทุก**ปลัด อบต.** ท่านตามที่นายเชาว์ พึ่งน้ำ ส.อบต.หมู่ที่ ๙ ได้เป็นห่วงเป็นใยในการจัดทำร่าง

งบประมาณในปีนี้จึงขอตอบข้อสงสัยที่ละประเด็น ดังนี้

- ประเด็นที่ ๑ การเลือกตั้ง ที่ผู้บริหารได้ตั้งงบประมาณในการเลือกตั้งครั้งไว้ ๗๕๐,๐๐๐ บาท ซึ่งสูงกว่าปีงบประมาณ ๒๕๖๑ นั้น สืบเนื่องมาจากคาดว่าจะมีการเลือกตั้งจะเกิดขึ้นในปี ๒๕๖๒ ทาง อบต.กระเบื้องนอกจึงได้ตั้งงบประมาณในการเลือกตั้งเพื่อรองรับในการเลือกตั้งครั้งนี้ ซึ่งถ้าหากไม่มีการเลือกตั้งโครงการดังกล่าวก็จะไม่ได้ดำเนินการ ซึ่งปี ๒๕๖๑ ได้ตั้งไว้ จำนวน ๑๐๐,๐๐๐ บาท ก็ไม่มีการเลือกตั้งก็ไม่ได้ใช้งบประมาณในปีนี้

- ประเด็นที่ ๒ แผนงานด้านการเกษตร ตั้งไว้ ๕๐,๐๐๐ บาท เป็นงานที่ต้องบรรจุในแผนงานด้านการเกษตร เป็นโครงการที่รัฐบาลแจ้งให้ท้องถิ่นตั้งงบประมาณเพื่อสนองตามโครงการเกี่ยวกับพระราชดำริฯ ดังนั้นเราจะต้องตั้งงบประมาณเพื่อดำเนินการ

- ประเด็นที่ ๓ แผนงานเคหะและชุมชน เป็นการปรับปรุงซ่อมแซมถนนที่ชำรุดภายในเขต อบต.กระเบื้องนอก ตั้งไว้ ๑๐๐,๐๐๐ บาท อันนี้เพื่อดำเนินการซ่อมแซมความเสียหายที่ไม่มากนัก แก้ไขบรรเทาความเดือดร้อนเพื่อการสัญจรไปมาได้สะดวก ไม่ได้แบ่งเป็นหมู่บ้าน ถ้าหากหมู่บ้านเกิดความเสียหายมากก็ดำเนินการซ่อมแซมมาก

**นายนพรัตน์ จานดี** มีท่านสมาชิกท่านใดจะซักถามหรือสอบถามประเด็นในร่างข้อบัญญัติ

**ประธานสภาฯ** งบประมาณรายจ่ายประจำปีงบประมาณ พ.ศ.๒๕๖๒ หรือไม่ ถ้าไม่มี ขอพัก

รับประทานอาหารว่าง ๑๐ นาที

**นายนพรัตน์ จานดี** เรียนท่านสมาชิกที่เคารพ ก่อนที่จะลงมติเห็นชอบรับหลักการร่าง

**ประธานสภาฯ** ข้อบัญญัติงบประมาณรายจ่ายประจำปี พ.ศ.๒๕๖๒ ในวาระที่ ๑ ขั้นรับหลักการ

จึงขอให้เลขานุการสภาฯ ได้ชี้แจงระเบียบและข้อกฎหมายที่เกี่ยวขข้องให้สมาชิก

ทราบ

**นายปราชญา เหมหาชาติ** เรียนท่านประธานสภา ท่านนายก อบต. และสมาชิก อบต. ที่เคารพทุก**ปลัด อบต.** ท่าน สำหรับขั้นตอนในการพิจารณาญัตติร่างข้อบัญญัติงบประมาณรายจ่าย

ประจำปี ๒๕๖๒ มีระเบียบฯและข้อกฎหมายที่เกี่ยวข้องดังนี้

**- ๙ –**

ตามมาตรา ๘๗ งบประมาณรายจ่ายประจำปีและงบประมาณรายจ่าย

เพิ่มเติมขององค์กรปกครองส่วนท้องถิ่น ให้จัดทำเป็นข้อบัญญัติ ผู้ที่จะเสนอได้ก็แต่โดยนายกองค์กรปกครองส่วนท้องถิ่น ตามระเบียบและวิธีการตามที่กระทรวงมหาดไทยกำหนด เป็นไปตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ (แก้ไขเพิ่มเติม)ถึงฉบับที่ ๒ พ.ศ.๒๕๕๔

ตามมาตรา ๔๕ วรรคสาม ญัตติร่างข้อบัญญัติงบประมาณจะพิจารณาสามวาระรวดเดียวไม่ได้และในการพิจารณาวาระที่ ๒ ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับร่างหลักการแห่งร่างข้อบัญญัติงบประมาณนั้น

ตามมาตรา ๔๗ ในการพิจารณาญัตติร่างข้อบัญญัติวาระที่ ๑ ให้ที่ประชุมสภาท้องถิ่นปรึกษาในหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปรายก็ให้อภิปราย โดยห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว เพื่อเป็นประโยชน์แก่การพิจารณาร่างข้อบัญญัติวาระที่ ๑ สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้ ตามมาตรา ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องสั่งให้คณะกรรมการแปรญัตติพิจารณาให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียดและที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติจะต้องมีสมาชิกสภาท้องถิ่นรับรองเช่นเดียวกันกับการเสนอญัตติ

**นายนพรัตน์ จานดี** ตามที่เลขานุสภาฯได้ชี้แจงข้อกฎหมายและระเบียบที่เกี่ยวข้องให้ทราบ

**ประธานสภาฯ** มีท่านใดสงสัยหรือไม่ ถ้าไม่มีผมจะขอมติในที่ประชุมแห่งนี้ว่าใครเห็นชอบในขั้น

รับหลักการร่างข้อบัญญัติงบประมาณรายจ่ายประจำปี พ.ศ. ๒๕๖๒ ขอให้ยกมือขึ้น

* เห็นชอบ ๑๙ เสียง
* ไม่เห็นชอบ ๐ เสียง
* งดออกเสียง ๑ เสียง

หมายเหตุ สมาชิก อบต.เข้าประชุม ๒๐ คน

**ที่ประชุม** มีมติเห็นชอบขั้นรับหลักการร่างข้อบัญญัติงบประมาณรายจ่ายประจำปี

พ.ศ. ๒๕๖๒ เป็นเอกฉันท์ เวลา ๑๔.๐๐ น.

- ๑๐ -

**นายนพรัตน์ จานดี** ท่านสมาชิกสภาท้องถิ่น ขั้นต่อไปเป็นขั้นตอนการเลือกคณะกรรมการ

**ประธานสภาฯ** แปรญัตติ มีข้อกฎหมายและระเบียบที่เกี่ยวข้องอย่างไร ขอเชิญเลขานุการสภา

ได้ชี้แจง

**นายปราชญา เหมหาชาติ** เรียนท่านประธานสภา ท่านนายก อบต. ท่านสมาชิกสภาที่เคารพ

**เลขานุการสภาฯ**  ระเบียบข้อกฎหมายเกี่ยวกับการเลือกคณะกรรมการแปรญัตติ มีดังนี้

- ระเบียบกระทรวงมหาดไทย ว่าด้วยขัอบังคับการประชุมสภาท้องถิ่น

พ.ศ. ๒๕๔๗ (แก้ไขเพิ่มเติม) ถึง (ฉบับที่๒) พ.ศ.๒๕๕๔ ข้อ ๑๐๓ คณะกรรมการสภาท้องถิ่นมี ๒ ประเภท คือ

๑. คณะกรรมการสามัญ ประกอบด้วย สมาชิกสภาท้องถิ่นมีจำนวนไม่น้อยกว่า ๓ คน แต่ไม่เกิน ๗ คน ข้อ ๑๐๕ ภายใต้ข้อบังคับข้อ ๑๐๓ และข้อ ๑๐๖ สภาท้องถิ่นมีอำนาจเลือกสมาชิกสภาท้องถิ่นชุดต่างๆ ตามความจำเป็นแก่กิจการในหน้าที่สภาท้องถิ่น มีดังนี้

๒. คณะกรรมการแปรญัตติร่างข้อบัญญัติ ข้อ ๑๐๗ ภายใต้ข้อบังคับ ข้อ ๑๐๓ วิธีเลือกคณะกรรมการสภาท้องถิ่นให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่า ๒ คน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง

**นายนพรัตน์ จานดี** ท่านสมาชิกได้ฟังคำชี้แจงข้อกฎหมายและระเบียบฯ ในการเลือก

**ประธานสภาฯ** คณะกรรมการแปรญัตติแล้ว ขอให้ท่านสมาชิกได้เสนอว่าจะมีคณะกรรมการแปร

ญัตติกี่คน โดยไม่น้อยกว่า ๓ คน และไม่เกิน ๗ คน ขอเชิญเสนอได้ครับ

**นางละอองศรี มนกา** กราบเรียนท่านประธานสภา ท่านนายก อบต. ท่านสมาชิก ที่เคารพ

**ส.อบต. หมู่ที่ ๘**  ดิฉันขอเสนอคณะกรรมการแปรญัตติ จำนวน ๕ คน

**นายนพรัตน์ จานดี** ท่านสมาชิกตามที่นางละอองศรี มนกา สมาชิก อบต. หมู่ที่ ๘ ได้เสนอ

**ประธานสภาฯ**  ให้เลือกคณะกรรมการแปรญัตติ จำนวน ๕ คน มีท่านใดซึ่งจะเสนอ

คณะกรรมการแปรญัตติอีกหรือไม่

ถ้าไม่มีสรุปคณะกรรมการแปรญัตติมีจำนวน ๕ คน ซึ่งต่อไปจะเป็นการเลือกคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ. ๒๕๖๒ ขอให้สมาชิกเสนอที่ละคนและขอผู้รับรอง จำนวน ๒ คน ขอเชิญครับ

**นายเชาว์ พึ่งน้ำ**  เรียนท่านประธานที่เคารพ ผมขอเสนอ นางสิรินภากร อือตระกูล

**ส.อบต. หมู่ที่ ๙**  ส.อบต. หมู่ที่ ๖

ผู้รับรอง คือ นางลาวัลย์ กิติสกนธ์ ส.อบต. หมู่ที่ ๘ และ นางบังอร

คล้ายคลึงมี ส.อบต. หมู่ที่ ๗

- ๑๑ -

**นายนพรัตน์ จานดี** สรุปคณะกรรมการแปรญัตติคนที่ ๑ คือ นางสิรินภากร อือตระกูล

**ประธานสภาฯ** สมาชิก อบต. หมู่ที่ ๖

**นายใส ทองทาบ** เรียนท่านประธานที่เคารพ ผมขอเสนอ นางอุ่นเรือน พลสงคราม

**ส.อบต. หมู่ที่ ๙**  ส.อบต. หมู่ที่ ๗

ผู้รับรอง คือ นางละอองศรี มนกา ส.อบต. หมู่ที่ ๘ และ นางกรวรรณ

พงษ์ภักดี ส.อบต. หมู่ที่ ๓

**นายนพรัตน์ จานดี** สรุปคณะกรรมการแปรญัตติคนที่ ๒ คือ นางอุ่นเรือน พลสงคราม

**ประธานสภาฯ** สมาชิก อบต. หมู่ที่ ๗

**นางสมประสงค์ สิงห์ทอง** เรียนท่านประธานที่เคารพ ดิฉันขอเสนอ นางปราณี มั่นคง

**ส.อบต. หมู่ที่ ๑๓**  ส.อบต. หมู่ที่ ๖

ผู้รับรอง คือ นางสิรินภากร อือตระกูล ส.อบต. หมู่ที่ ๖ และ นางอวยพร

โค้งอาภาส ส.อบต. หมู่ที่ ๑

**นายนพรัตน์ จานดี** สรุปคณะกรรมการแปรญัตติคนที่ ๓ คือ นางปราณี มั่นคง

**ประธานสภาฯ** สมาชิก อบต. หมู่ที่ ๖

**นางละอองศรี มนกา** เรียนท่านประธานที่เคารพ ดิฉันขอเสนอ นายคำผิน ดีไว

**ส.อบต. หมู่ที่ ๘**  ส.อบต. หมู่ที่ ๒

ผู้รับรอง คือ นายใส ทองทาบ ส.อบต. หมู่ที่ ๙ และ นายสมพงษ์

ยินดี ส.อบต. หมู่ที่ ๑๑

**นายนพรัตน์ จานดี** สรุปคณะกรรมการแปรญัตติคนที่ ๔ คือ นางปราณี มั่นคง

**ประธานสภาฯ** สมาชิก อบต. หมู่ที่ ๖

**นางสิรินภากร อือตระกูล** เรียนท่านประธานที่เคารพ ดิฉันขอเสนอ นายเชาว์ พึ่งน้ำ

**ส.อบต. หมู่ที่ ๖**  ส.อบต. หมู่ที่ ๙

ผู้รับรอง คือ นางปราณี มั่นคง ส.อบต. หมู่ที่ ๖ และ นายวิวัฒน์

ศรีซาคำ ส.อบต. หมู่ที่ ๔

**นายนพรัตน์ จานดี** สรุปคณะกรรมการแปรญัตติคนที่ ๕ คือ นายเชาว์ พึ่งน้ำ

**ประธานสภาฯ** สมาชิก อบต. หมู่ที่ ๙

บัดนี้เราได้คณะกรรมการแปรญัตติครบจำนวน ๕ คน มีดังต่อไปนี้

1. นางสิรินภากร อือตระกูล
2. นางอุ่นเรือน พลสงคราม

ซึ่งทั้งหมดนี้จะให้เลขานุการสภานัดประชุมเพื่อคัดเลือกประธานและ

เลขานุการคณะกรรมการแปรญัตติต่อไป

- ๑๒ -

**นายนพรัตน์ จานดี** เรียนท่านสมาชิกต่อไปจะเป็นการกำหนดวันรับคำแปรญัตติและสถานที่

**ประธานสภาฯ** รับคำแปรญัตติ ให้เลขานุการสภาชี้แจงข้อกฎหมายและระเบียบที่เกี่ยวข้อง

**นายปราชญา เหมหาชาติ**  เรียนท่านประธาน ท่านนายก อบต. ท่านสมาชิก ที่เคารพทุกท่าน

**เลขานุการสภาฯ**  ตามข้อ ๔๕ วรรคสอง ญัตติร่างข้อบัญญัติงบประมาณรายจ่ายจะพิจารณาสาม

วาระรวดเดียวไม่ได้และในการพิจารณาวาระที่สองให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

**นายนพรัตน์ จานดี** ตามที่ท่านเลขานุการสภาได้ชี้แจงระเบียบข้อกฎหมายเกี่ยวกับระยะเวลา

**ประธานสภาฯ** เสนอคำแปรญัตตินั้น ผมขอแจ้งให้ที่ประชุมทราบ วันที่คณะกรรมการจะรอ

รับคำแปรญัตติจากท่านสมาชิกผมขอกำหนดวันที่ ๗-๘-๙ สิงหาคม ๒๕๖๑ เวลาตั้งแต่ ๐๘.๓๐ น. – ๑๖.๓๐ น. ไม่เว้นวันหยุดราชการ สถานที่จะรอรับคำแปรญัตติ ณ ห้องประชุมสภา อบต.กระเบื้องนอก วันนี้ก็เป็นการประชุมเพื่อรับร่างข้อบัญญัติงบประมาณรายจ่ายประจำปี พ.ศ.๒๕๖๒ แล้ว ส่วนวันที่จะแปรญัตติและลงมติเห็นชอบบัญญัติงบประมาณรายจ่ายประจำปีงบประมาณ พ.ศ.๒๕๖๒ นั้น ผมขอนัดวันที่ ๑๕ สิงหาคม ๒๕๖๑ เวลา ๐๘.๓๐ น. เป็นต้นไป ณ ห้องประชุมสภา อบต.กระเบื้องนอก ท่านสมาชิกหรือท่านผู้บริหารมีอะไรจะเสนอใน ที่ประชุมอีกหรือไม่ครับ

**นายมีชัย มุ่งลา**  เรียนท่านประธานสภา ท่านสมาชิก อบต. ที่เคารพทุกท่าน ก่อนอื่นผม

**นายก อบต.** ต้องขอขอบคุณท่านสมาชิกที่ได้พิจารณารับร่างข้อบัญญัติงบประมาณรายจ่าย

ประจำปี พ.ศ.๒๕๖๒ ผมจะบริหารงบประมาณให้เป็นไปด้วยความโปร่งใส แก้ไขปัญหาความเดือดร้อนของพี่น้องประชาชน และเกิดประโยชน์สูงสุดแก่ประชาชนตำบลกระเบื้องนอก

**นายนพรัตน์ จานดี** ท่านสมาชิกท่านใดจะซักถามในที่ประชุมอีกหรือไม่ครับ ถ้าไม่มี

**ประธานสภาฯ** ผมขอปิดประชุม

**ปิดประชุมเวลา ๑๕.๓๐ น.**

สำเนาถูกต้อง

(ลงชื่อ) นพรัตน์ จานดี (ลงชื่อ) ปราชญา เหมมหาชาติ (นายนพรัตน์ จานดี) (นายปราชญา เหมหาชาติ)

ประธานสภาองค์การบริหารส่วนตำบลกระเบื้องนอกเลขานุการสภาองค์การบริหารส่วนตำบลกระเบื้องนอก

**- ๑๓ -**

**เรียน**  ประธานสภาฯ

* คณะกรรมการตรวยรายงานการประชุมได้ตรวจสอบรายงานการประชุมดังกล่าวแล้วเป็นไปอย่างถูกต้องและเป็นไปตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗

(ลงชื่อ เชาว์ พึ่งน้ำ ประธานกรรมการ

(นายเชาว์ พึ่งน้ำ)

(ลงชื่อ) สมประสงค์ สิงห์ทอง กรรมการ (ลงชื่อ) ละอองศรี มนกา กรรมการ

(นางสมประสงค์ สิงห์ทอง) (นางละอองศรี มนกา)

(ลงชื่อ) สัญญา เอื้อไธสง กรรมการ (ลงชื่อ) คำผิน ดีไว) กรรมการ

(นายสัญญา เอื้อไธสง) (นายคำผิน ดีไว)

**- ทราบ**

(ลงชื่อ) นพรัตน์ จานดี

(นายนพรัตน์ จานดี)

ประธานสภาองค์การบริหารส่วนตำบลกระเบื้องนอก